আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের গত ৪ জুলাই আওয়ামী লীগ সভানেত্রীর রাজনৈতিক কার্যালয়ে এক সাংবাদিক সম্মেলনে “জামায়াত অরাজনৈতিক শিক্ষার্থীদের আন্দোলনে সহিংসতার রূপ দিয়েছে” মর্মে যে ভিত্তিহীন অসত্য বক্তব্য দিয়েছেন তার তীব্র নিন্দা ও প্রতিবাদ জানিয়ে বাংলাদেশ জামায়াতে ইসলামীর সেক্রেটারি জেনারেল ডা. শফিকুর রহমান বলেন, আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ও বায়দুল কাদের বাংলাদেশ জামায়াতে ইসলামীকে জড়িয়ে যে বক্তব্য প্রদান করেছেন তা সম্পূর্ণ ভিত্তিহীন অসত্য এবং রাজনৈতিক উদ্দেশ্যপ্রণোদিত। তিনি তার এ অসত্য বক্তব্যের তীব্র নিন্দা ও প্রতিবাদ জানান।